கேள்வி: தாரமோன் பீபி - விருது பற்றி விளக்கவும்.
பதில்: போருக்குப் பிறகு, 1973 ஆம் ஆண்டில் வங்காளதேச அரசாங்கம் இவருக்கு பிர் புரோதிக் எனப்படும் நானாகாவது உயர்ந்த குடிமை விருதான வீரச் சின்னத்தை வழங்கி தாரமோன் பீபியைச் சிறப்பித்தது. [https://bdnews24.com/bangladesh/2018/12/01/bir-pratik-taramon-bibi-dies-at-62 "Bir Pratik Taramon Bibi dies at 62"]. Retrieved 2018-12-01. ஆனால் இவர் இருக்கும் இடம் தெரியவில்லை என்பதால் விருது தாரமோனிடம் ஒப்படைக்கப்படவில்லை. மைமன்சிங் சேர்ந்த ஓர் ஆராய்ச்சியாளர் இவரைக் கண்டுபிடிக்கும் வரை தாரமோன் பீபிக்கு இவ்விருது செய்தி தெரியாமல் இருந்தது. அப்துல் மசீத்து என்ற ஒரு விவசாயியின் மனைவியாக தாரமோன் பீபி வறுமையின் பிடியில் சிக்கி கடினமான வாழ்க்கையை வாழ்ந்து கொண்டிருந்தார். மைமன்சிங்கு நகரத்தைச் சேர்ந்த கல்லூரி விரிவுரையாளர் இவரைச் சந்தித்த கேள்விகள் கேட்டபோதுதான் இவர் ஒரு சுதந்திரப் போராட்ட வீரர் என்பதே கண்டுபிடிக்கப்பட்டது. அதன் பிறகு போரெர் காகோச்சு என்ற வங்க மொழி தினசரியில் இவர் கண்டுபிடிக்கப்பட்ட செய்தி வெளியிடப்பட்டது. பின்னர் தாரமோன் பீபியை டாக்காவுக்கு அழைத்துச் சென்று இறுதியாக இவருக்கு 1995 ஆம் ஆண்டு டிசம்பர் மாதம் 19 ஆம் நாள் அன்று அப்போது வங்காள தேச பிரதமரான காலிதா சியா இவ்விருதை தாரமோனுக்கு வழங்கினார் . தாரமோன் பீபி வீடு கட்டிக் கொள்ள வீட்டு மனையும் விவசாயம் செய்வதற்காக நிலமும் கொடுத்து சிறப்பிக்கப்பட்டது. பல்வேறு அமைப்புகள் இவரைப் பாராட்டி கவுரவித்தன.